X-Men

X-Men (også kjent som Prosjekt X og X-Mennene i Norge) er en gruppe superhelter i Marvel Comics' tegneserier. De ble skapt av Stan Lee og Jack Kirby og dukket for første gang opp i X-Men #1 i 1963. De første utgivelsene greide aldri å finne det helt store publikummet. I 1975 fikk likevel serien en revitalisering med forfatteren Chris Claremont og ble en av de mest populære seriene. Mange av forfatterne og illustratørene ble bransjehelter. På 1990-tallet fikk serien en ny revitalisering da den ble importert inn i flere andre medier som tegnefilm og spillefilm.
X-Men handler om en rekke superhelter som er såkalte mutanter, noe som i Marvels tegneserier innebærer at de er født med superevnene sine (selv om de vanligvis ikke viser seg før puberteten inntreffer). De fleste mennesker liker ikke mutantene på grunn av en vanlig oppfatning om at de vil overta menneskenes plass. Disse hatefulle oppfatningene av mutanter blir ytterligere forverret av en rekke mutanter, ledet av lagets erkefiende Magneto, som bruker sine krefter til å ødelegge og prøve å dominere de vanlige menneskene. De gode mutantene er samlet sammen til ett lag av Professor X (Charles Xavier) som vil beskytte dem fra utenomverdenen. De kaller seg X-Men fordi de har «eXtra power» (ekstra krefter) samt at det er en referanse til X-genet som gir mutantene deres superkrefter. Man kan også si at navnet står for «extraordinary men».


== Tolkning ==
X-Men har ofte blitt tolket som en sosialpolitisk kommentar hvor mutantene er metaforer for religiøse og etniske minoriteter som føler seg undertrykt. Professor X har i den sammenhengen blitt sammenlignet med afroamerikanske borgerrettighetsforkjempere som Martin Luther King jr. og Magneto med den mer militante Malcolm X.


== Personer ==
Her følger en ukomplett liste over sentrale personer i X-Men tegneseriene. Merk at informasjonen er basert på tegneseriene, ikke på filmene som har en alternativ handling.


=== Helter ===
Charles «Professor X» Xavier: Grunnleggeren av X-Men. Mutant og en av verdens største telepater, kan lese og kontrollere folks tanker.
Scott «Cyclops» Summers: En av de første studentene hos Xavier. Skyter laserstråler ut øynene.
Jean «Marvel Girl» «Phoenix» Grey: En av de første studentene hos Xavier. Er telekinetisk, dvs. kan flytte ting med tankene. Har også et telepatisk talent.
James Logan Howlett «Wolverine»: Mutant som raskt leges for nesten alle mulige skader inkludert skudd, kutt, brann og å bli revet i filler. Skapt av Len Wein, John Romita Sr og Herb Trimpe.
Ororo «Storm» Monroe: Kan kontrollere været. Skapt av Len Wein og Dave Cockrum.
Bobby «Iceman» Louis Drake: En av de første studentene hos Xaviour. Kan lage is ved hjelp av luftfuktighet, og går ofte ikledd et lag med is.
Hank «Beast» McCoy: En av de første studentene hos Xavier. Har ekstra stor styrke, ekstra høy bevegelighet og høy reaksjonsevne. Først så han ut som et vanlig menneske, men etter en tid begynte han å få blå pels.
Kurt «Nightcrawler» Wagner: Tysk mutant som kan teleportere seg til andre steder. Har tynn, blå pels, hale, lange ører og gule øyne. Skapt av Len Wein og Dave Cockrum.
Rogue Kan ved å ta på andre, hud mot hud, absorbere minner og fysiske muligheter, og den andre personer blir bevisstløs i noen uker, i mutantenes tilfelle, låner hun kraften deres en stund. Skapt av Chris Claremont og Michael Golden.
Kitty Pride: Mutant kan ved konsentrasjon gå gjennom alt. Skapt av Chris Claremont og John Byrne.


=== Skurker ===
Apocalypse: Umenneskelig ond og kanskje verdens mektigste mutant, født i Egypt for fem tusen år siden. Har enorm styrke, er nærmest usårbar, stor utholdenhet, energigenerering, evne til å molekylær manipulasjon, telekinese, telepati mm. I en alternativ virkelighet kalt Age of Apocalypse har han tatt over hele verden. Skapt av Louise Simonson og Jackson Guice.
Magneto: X-Mens andre  fiende. Mutant som kan danne magnetiske felter og dermed kontrollere alt av metall. Skapt av Jack Kirby og Stan Lee.
Mystique: Kvinne med blå hud. Kan forandre form til hva hun vil. Skapt av Chris Claremont og Dave Cockrum.
Deadpool: Offer for mutantforskning, ble skapt av Oberst William Stryker for å utslette mutanter. Deadpool har flere krefter, som: Teleportering, lasersyn og helbreding. Før han blir skapt om til Weapon xi, heter han Wade Wilson og er leie-soldat. Skapt av Rob Liefeld.


== Norske X-Men tegneserier ==

X-Mennene, som de da ble kalt, debuterte i det norske markedet i «Atlantic Special» heftene før de i 1984 fikk sitt eget blad under navnet «Prosjekt X». Denne varte fram til 1985, men det ble utgitt et årsalbum i 1986 og flere historier kom i Marvel superheltene og Marvel spesial spesialnumre fram til 1990. Deretter ble det en lang pause før Wolverine, et av de mest populære medlemmene, fikk sin egen serie. Da denne tok slutt kom serien tilbake med bladet «X-Men» (til å begynne med kalt New «X-Men»).

Atlantic Special (Atlantic Forlag AS)
Prosjekt X (Semic)
Marvel superheltene: Med fokus på Prosjekt X (Semic)
Marvel Spesial (Semic)
Wolverine (Egmont)
X-Men/New X-Men (Egmont)
Marvel Spesial: X-Men og Marvel Spesial: Wolverine (Schibsted)I tillegg har det kommet to innbundne bøker:

X-Men: Opp av asken (Egmont)
Her kommer X-Men (Gyldendal)


== X-Men i andre medier ==


=== TV-serier (Animasjon) ===
The Marvel Superheroes (Gjesteopptreden, ble referert til som Allies for Peace) – 1966
Spider-Man and His Amazing Friends (Gjesteopptredener) – 1981 til 1983
Pryde of the X-Men (Pilot for en serie som aldri ble laget) – 1989
X-Men: The Animated Series – 1992 til 1997
X-Men Evolution – 2000 til 2003
Wolverine and the X-Men – 2008-????


=== Filmer ===
Det har blitt gitt ut 8 filmer om X-Men. I disse filmene møter vi blant annet kjente skuespillere som Ian McKellen (Lord of the Rings), Halle Berry (James Bond – Die Another Day, Catwoman, Monster's Ball), Hugh Jackman (Van Helsing, Les Misérables) og Famke Janssen (James Bond – GoldenEye).

X-Men (2000)
X2: X-Men United (2003)
X-Men: The Last Stand (2006)
X-Men Origins: Wolverine (2009)
X-Men: First Class (2011)
The Wolverine (2013)
X-Men: Days of Future Past (2014)
X-Men: Apocalypse (2016)


== Se også ==
Marvel Comics


== Referanser ==


== Eksterne lenker ==
Marvel Comics Official Site
tegneserie.no
tegneserie.info
Schibsted Forlagene
Les manga på nett